open-index/open-wikipedia-markdown huggingface dataset:
אליעזר טאובר

**אליעזר טאובר** (נולד ב-12 באוגוסט 1959) הוא מזרחן והיסטוריון ישראלי, פרופסור מן המניין במחלקה ללימודי המזרח התיכון באוניברסיטת בר-אילן. פרסם ספרים ומאמרים רבים על תולדות התנועות הלאומיות במזרח התיכון ועל צמיחת מדינות ערב המודרניות. כיהן בעבר כדיקן הפקולטה למדעי היהדות באוניברסיטת בר-אילן.

## ביוגרפיה
את לימודיו האקדמיים החל טאובר באוניברסיטת בר-אילן בשנת 1981 במחלקה להיסטוריה כללית וערבית. בשנת 1984 התחיל בלימודי הדוקטורט בהיסטוריה כללית עם התמחות במזרח התיכון וסיימם בשנת 1986.

טאובר ייסד את המחלקה ללימודי מזרח התיכון באוניברסיטת בר-אילן, ועמד בראשה. בהמשך נבחר לדיקן הפקולטה למדעי היהדות. הוא עוסק במשך למעלה מ-40 שנים במחקר בהיסטוריה מודרנית של המזרח התיכון, התנועה הלאומית הערבית, היווצרות מדינות ערב המודרניות, המזרח התיכון במלחמת העולם הראשונה, סוריה ועיראק, מודיעין בתולדות המזרח התיכון, הסכסוך הישראלי-ערבי, קנדה והמזרח התיכון ומלחמת העצמאות.

טאובר נשוי לרחלי והם הורים לחמישה. מתגוררים באלעד.

## פרסומים ומחקרים בולטים
### ספרים
* **כניסת הקצינים לפוליטיקה הערבית**, מרכז משה דיין לחקר המזרח התיכון ואפריקה אוניברסיטת תל אביב, 1988.
* **[[דיר יאסין – סוף המיתוס]]**, הוצאת כנרת זמורה ביתן, 2017.
* **Personal policy making : Canada's role in the adoption of the Palestine partition resolution**,Westport, Conn : Greenwood Press, 2002.
* **The Massacre That Never Was: The Myth of Deir Yassin and the Creation of the Palestinian Refugee Problem**. Toby Press. 2021.
* **ערבים במחתרת: תולדות החתרנות הערבית בראשית המאה העשרים**, מוסד ביאליק, 2023.

### מאמרים
* 
* 
* 

## ראו גם
* פרשת דיר יאסין

## קישורים חיצוניים
* 
* 
* 
* 
* העמוד של אליעזר טאובר באתר Academia.edu
* 
* - הרצאה מיום 13.9.2019 במסגרת סמינר "אבות ומייסדים" בנושא: אירועים ביטחוניים מכוננים - מס 5

## הערות שוליים

קטגוריה:מזרחנים ישראלים
קטגוריה:היסטוריונים ישראלים
קטגוריה:היסטוריונים של המזרח התיכון
קטגוריה:היסטוריונים של ישראל
קטגוריה:בעלי תואר דוקטור מאוניברסיטת בר-אילן
קטגוריה:סגל אוניברסיטת בר-אילן: המזרח התיכון
קטגוריה:אלעד: אישים
קטגוריה:ישראלים שנולדו ב-1959
יחסי דרום אפריקה – סורינאם

[ממוזער|[נשיא סורינאם דסי באוטרסה נפגש עם נשיא דרום אפריקה ג'ייקוב זומה במסגרת פסגת BRICS בברזיל, 2014]]
**יחסי דרום אפריקה–סורינאם** הם היחסים הדיפלומטיים הרשמיים שבין **[[דרום אפריקה|רפובליקת דרום אפריקה]]** לבין **[[סורינאם|רפובליקת סורינאם]]**.

## היסטוריה
בין רפובליקת דרום אפריקה לבין רפובליקת סורינאם מתקיימים יחסים דיפלומטיים. היחסים הדיפלומטיים בין שתי המדינות הללו כוננו ב-3 בפברואר 1995. החל משנת 1999 עד שנת 2013 הייתה הנציבות הגבוהה הדרום אפריקאית בקינגסטון, בירת ג'מייקה, אמונה על סורינאם, ובשנת 2013 הועברו האינטרסים הדרום אפריקאיים בסורינאם להיות מנוהלים בנציבותה הגבוהה של דרום אפריקה בטרינידד וטובגו.

## נציגויות דיפלומטיות
* סורינאם אינה מיוצגת בדרום אפריקה, הן בדרג השגרירות והן בדרג הקונסולרי.
* דרום אפריקה אינה מיוצגת בסורינאם, הן בדרג השגרירות והן בדרג הקונסולרי. דרום אפריקה האמינה את נציבותה הגבוהה שבפורט אוף ספיין, בירת טרינידד וטובגו הסמוכה, על סורינאם.

## קישורים חיצוניים

* Suriname, אתר משרד החוץ של דרום אפריקה

קטגוריה:ערכים ללא קטגוריות פיזיות - יחסי חוץ
אנג'לינה לאב

**לורן ויליאמס** (באנגלית: **Lauren Williams**; נולדה ב-13 בספטמבר 1981) הידועה יותר בשם הבמה שלה, **אנג'לינה לאב**, היא מתאבקת קנדית, המופיעה בארגון ההיאבקות Ring of Honor כחלק מקבוצת ה"אלור" ביחד עם ולווט סקיי ומנדי לאון. במסגרת תקופתה בארגון ROH היא כיהנה פעם אחת כאלופת נשות הכבוד. היא ידועה בעיקר בשל תקופתה בארגון ההיאבקות Total Nonstop Action Wrestling (TNA), שבו הייתה שש פעמים אלופת הנוקאאוטס של TNA ופעם אחת אלופת זוגות הנוקאאוטס של TNA ביחד עם ווינטר.

## קריירת היאבקות מקצועית

ויליאמס רשמה את קרב הבכורה שלה בקריירה ב-18 באוגוסט 2000 בארגון ההיאבקות הקנדי Hardcore Wrestling Federation. במקביל, היא הופיעה במספר ארגונים עצמאיים ברחבי קנדה תחת שם הבמה אנג'ל ויליאמס. לאחר ששימשה כמלווה לזירה של מתאבקים כמו כריס סייבן ואריק יאנג, היא החלה להתאמן תחת הדרכתו של רוב פואגו.

### Total Nonstop Action Wrestling (2004)

ויליאמס הופיעה לראשונה בארגון TNA בשנת 2004, כשהתחרתה בעיקר בקרבות של התוכנית Xplosion נגד טריניטי.

## חיים אישיים

בעברה, ויליאמס ניהלה מערכות יחסים עם אריק יאנג, פול לונדון וקרימסון. לקראת סוף שנת 2007, היא ניהלה מערכת יחסים עם הסולן של להקת Saving abel, ג'ארד וויקס, אך השניים נפרדו שנה לאחר מכן באוגוסט.

בינואר 2015, ויליאמס החלה לצאת עם מתאבק TNA, דייבי ריצ'רדס, כשהשניים הודיעו על אירוסיהם ב-27 באפריל. הם התחתנו כחודש וחצי לאחר מכן ב-10 ביוני. בנם הראשון, דייוויד וינסנט ריצ'רדס, נולד ב-17 במרץ 2016. בשנת 2017, ויליאמס הודיעה שהיא וריצ'רדס התגרשו.

## אליפויות והישגים
[שמאל|200px|ממוזער|אנג'לינה לאב היא 6 פעמים [אליפות הנוקאאוטס של אימפקט|אלופת הנוקאאוטס של TNA]]

* **הישגים במגזין ההיאבקות Pro Wrestling Illustrated - PWI**
** PWI דירג אותה במקום ה-2 מתוך 50 המתאבקות הטובות ביותר לשנת 2009 ולשנת 2010

* **הישגים בארגון ההיאבקות Pro Wrestling Pride - PWP**
** אליפות הנשים של PWP (פעם אחת)

* **הישגים בארגון ההיאבקות Ring of Honor - ROH**
** אליפות נשות הכבוד של ROH (פעם אחת)

* **הישגים בארגון ההיאבקות Total Nonstop Action - TNA**
** אליפות הנוקאאוטס של TNA (6 פעמים)
** אליפות זוגות הנוקאאוטס של TNA (פעם אחת)  - עם ווינטר
** טורניר אליפות זוגות הנוקאאוטס של TNA (2010)  - עם ווינטר
** טורניר גלובל אימפקט (2015)  - עם דה גרייט סנאדה, דרו מקינטייר, מגנוס, דה גרייט מוטה, טיגרה אונו, בראם, רוקסטאר ספוד, קויה וסנג'יי דאט

* **הישגים בארגון ההיאבקות World Class Revolution - WCR**
** אליפות מחלקת היהלום של WCR (פעם אחת)

## קישורים חיצוניים

## הערות שוליים

קטגוריה:מתאבקות מקצועניות קנדיות
קטגוריה:מתאבקות ה-WWE
קטגוריה:מתאבקות Impact Wrestling
קטגוריה:קנדיות שנולדו ב-1981
הדיוויזיה ה-15 (האימפריה הגרמנית)

**הדיוויזיה ה-15** (בגרמנית: **15. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-5 בספטמבר 1818 כדיוויזיה ה-16, אולם ב-14 בדצמבר אותה שנה שונה שמה לדיוויזיה ה-15. בשנת 1866 לחמה הדיוויזיה במלחמת אוסטריה–פרוסיה. בקרב קניגרץ לחמה כחלק מהקורפוס ה-8 אשר היה חלק מארמיית האלבה, ובמלחמת צרפת–פרוסיה לחמה בקרבות ספיצ'רן, מארס-לה-טור, גרבלוט, מץ וסן קוונטין.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-8 בפיקוד אריך טילף פון טשפה אונד וידנבאך, אשר היה חלק מהארמייה הרביעית בפיקוד אלברכט, דוכס וירטמברג. הדיוויזיה השתתפה בכיבוש לוקסמבורג ובפלישה הגרמנית לבלגיה ונטלה חלק במערכה על הגבולות. לאחר מכן השתתפה הדיוויזיה בפלישה לצרפת בנסיגה הגדולה למארן ובקרב על הסום. בשנת 1917 השתתפה הדיוויזיה בקרב פשנדל ובקרב השני על האן, ובשנת 1918 היא השתתפה במתקפת האביב ובמתקפת מאה הימים. לאחר המלחמה חזרו חיילי הדיוויזיה לגרמניה, וב-26 באפריל פורקה הדיוויזיה.

## מפקדים
* קונסטנטין פון לוסאו (5 בספטמבר 1818 - 21 בפברואר 1820)
* קרל פרידריך ברנהרד הלמוט פון הובה (22 בפברואר 1820 - 25 בספטמבר 1823)
* אוגוסט פרידריך לודוויג פון רנגל (26 בספטמבר 1823 - 29 במרץ 1830)
* ארנסט פון פפול (30 במרץ 1830 - 29 במרץ 1838)
* פטר פון קולומב (30 במרץ 1838 - 1 בדצמבר 1841)
* אוגוסט פון קניץ (2 בדצמבר 1841 - 12 באפריל 1848)
* לודוויג רוט פון שרקנשטיין (13 באפריל 1848 - 22 ביוני 1848)
* מוריץ פון הירשפלד (23 ביוני 1848 - 3 בנובמבר 1851)
* הנס וילהלם פון שאק (4 בנובמבר 1851 - 2 ביוני 1858)
* פרדיננד פון קלייסט (3 ביוני 1858 - 8 בינואר 1864)
* וילהלם הילר פון גרטרינגן (9 בינואר 1864 - 3 בינואר 1866)
* פיליפ קרל פון קנשטיין (4 בינואר 1866 - 7 באפריל 1869)
* לודוויג פון ולציין (8 באפריל 1869 - 16 באוקטובר 1870)
* פרדיננד פון קומר (27 באוקטובר 1870 - 25 בינואר 1875)
* פרנץ פון זיצ'לינסקי (26 בינואר 1875 - 17 במרץ 1880)
* קרל פון איינם (18 באוקטובר 1880 - 14 במאי 1883)
* פאול פון לשצ'ינסקי (15 במאי 1883 - 21 במרץ 1884)
* זיגיסמונד פון שליכטינג (22 במרץ 1884 - 31 במאי 1885)
* ריכרד פון הילגרס (1 ביוני 1885 - 18 בספטמבר 1888)
* פאול פון קרופף (19 בספטמבר 1888 - 28 במרץ 1892)
* אדוארד פון מיניך (29 במרץ 1892 - 15 ביוני 1896)
* לודוויג הרטוויג פון נאסו (16 ביוני 1896 - 16 באפריל 1897)
* הרמן פון גראברג (17 באפריל 1897 - 21 במאי 1900)
* קרל פון שטורר (22 במאי 1900 - 8 בספטמבר 1901)
* פאול פון פלץ (9 בספטמבר 1901 - 2 באוקטובר 1906)
* מקס פון גלוויץ (3 באוקטובר 1906 - 2 באפריל 1911)
* הרמן פון וארטנברג (3 באפריל 1911 - 8 באפריל 1912)
* יוליוס רימן (9 באפריל 1912 - 4 באוקטובר 1914)
* קרל וילהלם וולברכט (5 באוקטובר 1914 - 5 ביולי 1915)
* אמריך ראיץ פון פרנץ (6 ביולי 1915 - 25 באוקטובר 1916)
* ארתור פון גצן (26 באוקטובר 1916 - 14 בספטמבר 1917)
* גרהרד טאפן (15 בספטמבר 1917 - 11 בינואר 1919)
* ולטר היים (12 בינואר 1919 - 26 באפריל 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## קישורים חיצוניים

15
15
Wrapped

"**Wrapped**" (בעברית: "**עטוף**") הוא הסינגל הראשון שהוציאה גלוריה אסטפן מאלבום האולפן העשירי שלה Unwrapped, שיצא לאור בארצות הברית ב-15 באוגוסט 2003 ובאירופה ב-15 בספטמבר 2003.

השיר נכתב והולחן על ידי גלוריה אסטפן, ביחד עם ג'יאן מרקו זיגאנו; זמר-יוצר פרואני.

השיר בגרסה הספרדית נקרא "Hoy" (מילולית: "היום") יצא לאור באירופה ב-8 בספטמבר 2003.

## וידאו קליפ
הקליפ זהה בגרסה האנגלית והספרדית. הווידאו צולם במאצ'ו פיצ'ו שבפרו, והוא סרטון פולקלור המציג כמה מהריקודים והמנהגים המסורתיים ביותר של האומה הפרואנית. הסרטון מציג את גלוריה כחוקרת המחפשת מקומות וזוכרת כמה דברים מהעבר כאילו הייתה שם קודם.

## מיקומי שיא
### "Wrapped"

### Hoy

## נתוני מכירות

## גרסתה של רוני דלומי

ב-18 במרץ 2010 רוני דלומי הוציאה את סינגל הבכורה שלה "תן", שתורגם על ידי גלעד שגב ועובד על ידי אורי זך, מתוך אלבום הבכורה שלה "קצת אחרת".

### מיקומי שיא

## קישורים חיצוניים

* 

## הערות שוליים

קטגוריה:סינגלי בכורה מ-2010
קטגוריה:שירי גלוריה אסטפן
קטגוריה:שירים באנגלית
קטגוריה:שירים שתורגמו מספרדית לעברית
קטגוריה:שירים שנכתבו על ידי גלוריה אסטפן
קטגוריה:סינגלים בהוצאת אפיק רקורדס
סיסו S-321

**סיסו S-321** (בפינית : **Sisu S-321**) היא סדרת משאיות קלות ו-אוטובוסים מתוצרת יצרנית הרכב הכבד **Oy Suomen Autoteollisuus Ab**  אשר יוצרו בין השנים 1931–1934 ב-פינלנד.

בין השנים 1934–1931 הורכבו בפינלנד כמה עשרות יחידות של דגם סיסו S-321 מתוצרת "Oy Suomen Autoteollisuus Ab"  על בסיס שלדה מהדגמים : וולוו סדרה LV66, וולוו סדרה LV71, "וולוו סדרה LV72".

סוג הנעה : 4x2.

## דגמים
* "S-321" - משאית קלה
* "S-322" - אוטובוס
* "S-323" - אוטובוס
* "S-341" - יוצר בשנת 1934
* "S-342" - יוצר בשנת 1934

## תצורות דגמי "סיסו S-321
* משאית קלה.
* אוטובוס.

## תמונות

קובץ: Sisu S-322 post bus.jpg | "סיסו S-322"
קובץ:Dallapé-Sisu.jpg | "סיסו S-322D"


## ראו גם
* וולוו סדרה LV66
* וולוו סדרה LV71
* סיסו S-21
* סיסו K-50SS
* סיסיו KB-45

## קישורים חיצוניים

## הערות שוליים

קטגוריה:משאיות קלות
קטגוריה:דגמי אוטובוסים
קטגוריה:כלי רכב שהושקו ב-1931
קטגוריה:כלי רכב המורכבים בפינלנד
מריסול מלרט

**מריסול מלרט** (בספרדית: **Marisol Malaret**; 13 באוקטובר 1949 – 19 במרץ 2023) הייתה דוגמנית פוארטו ריקנית שהוכתרה כמיס תבל.

## ביוגרפיה
מלרט נולדה בעיר אוטואדו שבפוארטו ריקו. היו לה אח אחד וחמישה אחים למחצה. עקב מחלתה של אמה היא החלה לעבוד מגיל צעיר על מנת לתמוך במשפחתה. לאחר התיכון למדה באוניברסיטת פוארטו ריקו.

היא עבדה כמזכירת הנהלה בחברת טלפונים. בתקופה זו התגלתה על ידי מאפר מקומי במדינתה, שדרבן אותה להשתתף בתחרות מיס פוארטו ריקו. בתחרות הייתה המועמדת אהודה על הקהל וזכתה במקום הראשון.

בתחרות מיס תבל 1970 , שנערכה בארצות הברית זכתה במקום הראשון, והייתה לנציגת פוארטו ריקו הראשונה שזוכה בתואר.

בשנת כהונתה התארחה בתוכנית "המופע של מרב גריפין".

כשחקנית הופיעה ב-1971 בסרט "Mami".

ב-1975 הנחתה את "OTI Festival", פסטיגל מוזיקה בינלאומי שנערך באותה שנה בסאן חוזה, ובו לקחו חלק מדינות אמריקה הלטינית.

ב-1977 ו-2002 שימשה כשופטת בתחרות מיס תבל. היא התארחה בתחרות גם ב-2001.

היא נישאה לדוגמן בוץ ג'יימס. לאחר מכן נישאה למוזיקאי קורקי סטרומן, ולשניים בת. לאחר מכן נישאה לקובני פרנק קיו.

נפטרה בפוארטו ריקו ב-19 במרץ 2023.

## קישורים חיצוניים

קטגוריה:זוכות מיס תבל
קטגוריה:דוגמניות פוארטו ריקניות
קטגוריה:משתתפות בתחרות מיס תבל 1970
קטגוריה:אמריקאיות שנולדו ב-1949
קטגוריה:אמריקאיות שנפטרו ב-2023
תהודת גאות

באוקיינוגרפיה פיזיקלית, **תהודת גאות** (באנגלית: **Tidal resonance**) מתרחשת כאשר מחזור הגאות והשפל העולמי מעורר את אחד מאופני התנודה הטבעיים של מקווה מים המחובר לאוקיינוס הפתוח. האפקט בולט במיוחד כאשר אורך המדף היבשתי ועומקו מכתיבים זמן מחזור תנודה טבעי של גוף המים השווה למשך הזמן שחולף בין גאות לגאות העוקבת באותו אזור. במצב כזה, גל גאות הפוגע במקווה המים דרך הקצה הפתוח (המחובר לאוקיינוס) שלו נמצא באותו מופע כמו המופע של התנודה של מקווה המים, כך שאודות לעובדה שהאנרגיה הנכנסת למקווה המים ברובה נכלאת בתוכו ולא יכולה לברוח (אודות להחזרה מן החוף וקצה המדף היבשתי) נוצרת התאבכות בונה בין התנודה העצמית לגאות החיצונית, מה שמפיק מנעד גאות רחב בהרבה בחוף של מקווה המים. את מקווה המים בכללותו ניתן למדל כמהוד חצי-פתוח של גלי מים רדודים, אשר הטריגר החיצוני לפעולתו הוא הגאות והשפל העולמיים.

דוגמאות מפורסמת לאפקט הזה כוללות את מפרץ פאנדי, שם תנודות הגאות החזקות ביותר בעולם מתחוללות בעקביות, ואת תעלת בריסטול. רבים מהאזורים הרזוננטיים הללו אחראים לנתחים גדולים מכמות האנרגיה הכוללת של גאות ושפל הנשחקת ואובדת באוקיינוסים. למשל, מידע לוויני מעיד על כך שהגאות M2 שוחקת אנרגיה בהספק של 2.5 טרה-ואט, אשר מתוכה 261 ג'יגה-ואט נאבדת במפרץ הדסון, 208 ג'יגה-ואט במדפים היבשתיים האירופיים (כולל תעלת בריסטול), 158 ג'יגה-ואט במדף האוסטרלי הצפון-מערבי, 149 ג'יגה-ואט בים הצהוב ו-112 ג'יגה-ואט במדף הפטגוני.

## תאוריה בסיסית
הגאות והשפל נגרמת כתוצאה מהמשיכות הכבידתיות שמפעילים הירח והשמש על מימי כדור הארץ. "הגבעה האוקיינית" (והגבעה הנמצאת בצדו המנוגד של כדור הארץ) במימי הארץ עוקבת בקירוב אחרי מסלולו המורכב של הירח; מכיוון שמסלול הירח אינו קבוע אלא משתנה כל הזמן אודות להפרעה הכבידתית של השמש (בעיית שלושת הגופים), תופעת הגאות והשפל מורכבת מאוד ונשלטת על ידי תדירויות דומיננטיות מסוימות הנגזרות מזמני המחזור של אי-רגולציות משמעותיות במסלול הירח. בעיני צופה על כדור הארץ המסתובב נדמה שהגאות והשפל מגיעה לחופים במחזוריות של פעמיים ביממה, אף על פי שבפועל הגבעה האוקיינית מתקדמת על כדור הארץ לאט יותר, בקצב שעוקב אחר תנועת הירח.

המהירות *v* של גלי מים ארוכים (גלי מים רדודים) באוקיינוס תלויה בעומק המקומי *h* שלו על ידי הנוסחה: v = \sqrt{g h}. במאגרי מים סגורים (אגמים) מתרחשות תנודות קולקטיביות של גוף המים כדרך קבע (תנודות אלו מכונות "*[[סייש|Seiche]]*"), אשר ניתן למדלן כגלים עומדים - ולכן מחזור התנודה היסודית שלהן שווה לפעמיים אורך האגם *L* חלקי מהירות הגל האופיינית בו. במקרה של תהודת גאות, המודל המתאים למצב שונה במקצת, ונקרא "*open harbor*" - המהוד הוא רק חצי סגור, כלומר יש לו קצה אחד חופשי וקצה סגור. כתוצאה מכך, זמן המחזור היסודי הוא כזה שאורך גוף המים שווה לרבע אורך גל של תנודת גוף המים:

: T = \frac{4L}{\sqrt{g h}}

למשל, לגוף המים במפרץ פאנדי לוקח בערך 13 שעות להשלים תנודה מלאה; מכיוון שהגאות האוקיינית מציפה את המפרץ כל 12 שעות ו-25 דקות, היא מחזקת את התנודות בגוף המים.

## הערות שוליים

קטגוריה:אוקיינוגרפיה
איגוד תעשיית ההקלטות הבלגי

**איגוד תעשיית ההקלטות הבלגי** (**Belgian Recorded Music Association** - **BRMA**; לשעבר **Belgian Entertainment Association** - **BEA**) הוא ארגון העוקב אחר כמעט כל ההיבטים של ענף ההקלטות בבלגיה. האיגוד הוקם בשנת 2008 והמטה שלו נמצא בבריסל, בלגיה.

ה-BRMA נחשב לאיגוד תעשיית ההקלטות הבלגי הרשמי על ידי IFPI.

## תעודה על מכירות
איגוד תעשיית ההקלטות הבלגי מעניק תעודות זהב, פלטינה ויהלום על מכירות של סינגלים, אלבומים ואלבומי וידאו:

### בינלאומי

### סוגות

## ראו גם
* איגוד תעשיית ההקלטות האמריקאי
* איגוד תעשיית ההקלטות הבריטי

## קישורים חיצוניים
* 

## הערות שוליים

בלגיה
קטגוריה:בלגיה: תרבות
צבי לישר

**צבי לישר** (באנגלית: **Tsvi Lissar**; 1939 – 23 באפריל 2020) היה אדריכל ישראלי שתכנן, בין השאר, את חידוש כיכר דיזנגוף, אולם הנוסעים בנתב"ג ודוכני מפעל הפיס.

## ביוגרפיה
לישר נולד בי"ז בחשוון ה'ת"ש בתל אביב, בן לעולים מפולין, ונצר לר' ישראל איסר איסרלין (מחבר הספר 'שער משפט'). ב-1965 סיים את לימודי האדריכלות בטכניון בחיפה. שנתיים לאחר מכן ניהל משרד פרטי לאדריכלות בו עסק בפרויקטים רבים: תוכנית אב לקמפוס אוניברסיטת בר-אילן, המשך תכנון מסוף נוסעים יבשתי בטרמינל 3 בנתב"ג, לאחר רם כרמי ועדה כרמי-מלמד, עם אילן אלדר והמשרד האמריקאי SOM, ותחנת הרכבת נתב"ג. בנוסף תכנן שכונות מגורים ובתים פרטים רבים.

בשנים 1975–1976, כחלק מתוכנית עיריית תל אביב-יפו בראשות שלמה להט לטיפול בבעיית התחבורה בכיכר דיזנגוף, הציע חלופה לתכנון הכיכר הכוללת שיקוע מערך התנועה בחצי מפלס ויצירת רחבה מרכזית מוגבהת במרכזה. ב-1978 חודשה הכיכר על פי תכנונו. העיצוב ספג ביקורות רבות מצד אדריכלים שכינוהו "מפגע ויזואלי" וביקרו את תכנון התחבורה המיושן והמסורבל. עיצוב זה נשאר על כנו במשך כ-40 שנה עד שב-2007 החליטה העירייה על הנמכת הכיכר ועיצובה מחדש בתכנון יעקב אגם. לישר התנגד נחרצות להריסת הכיכר ולהנמכתה.

בשנת 1978 תכנן בית תפילה בן שלושה חלקים, ליהודים, למוסלמים ולנוצרים, שיוקם למרגלות הר סיני. התוכנית לא יצאה לפועל.

250px|ממוזער|שמאל|האנדרטה בגבעת שמואל לנופלים במערכות ישראל
פרויקטים נוספים:
* בשנות ה-70 תכנן את דוכן מפעל הפיס שעיצובו נשמר עד היום.
* ב-1974 נחנכה אנדרטה בתכנונו בקיבוץ עין זיוון, לחללי גדוד סיור 134 ממלחמת יום הכיפורים, בו לחם במילואים. האנדרטה משלבת חלקי נגמ"ש זלדה ועצי ארז.
* בשנות ה-80 תכנן את בית הכנסת רמת אילן בגבעת שמואל. גג המבנה בנוי בצורה משולשת המזכירה מגן דוד.
* ב–1985 תכנן אנדרטה בגבעת שמואל לחללי מערכות ישראל. עיצוב האנדרטה נבנה בהשראת רעיון שהציע ב-1961 בתחרות להקמת האנדרטה לפורצי הדרך לירושלים.
* בסוף שנות ה-90, חיבר תוכנית אסטרטגית למינהל מקרקעי ישראל לטיפול במרחב התת-קרקעי לאחר שהתנסה בבניית מבנים ביטחוניים ומערכות תשתית.
* על פי תכנונו נבנתה בשכונת עג'מי ביפו קריית חינוך יהודית־ערבית, בסמוך לפארק טולוז. הפרויקט הוקם במספר שלבים במהלך 25 שנים כאשר השלב האחרון הסתיים בתחילת 2020. בתכנון המקורי מימי הסכמי קמפ דייוויד, נכללה הצעה למרכז תפילה משותף לשלוש הדתות במרכז הערבי-יהודי במקום.
* לישר תכנן מתקני ספורט ובריכות שחייה בקיבוצים רבים ובהם דגניה א', תל יצחק, מרחביה (בשיתוף אריה סרטני) ואולם ספורט בקיבוץ ברעם.
לישר תכנן מבנים אזרחיים רבים ובהם גם מעונות הסטודנטים ומבנים נוספים במכון טכנולוגי חולון, מרכז מיחא ברמת אביב, דיור מוגן בבאר שבע, מרכזי ספורט ומרכזים קהילתיים בתל אביב ומרכז על שם ג'ו אלון בקיבוץ להב שנחנך ב-1985.

לישר התגורר בגבעת שמואל, ונפטר ב-23 באפריל 2020 (כ"ט בניסן ה'תש"ף). הוא הותיר אחריו אישה ושלוש בנות. בתו גילת לישר-פלג היא אדריכלית.

## קישורים חיצוניים
* 
* 

## הערות שוליים

קטגוריה:אדריכלים ישראלים
קטגוריה:בוגרי הטכניון - מכון טכנולוגי לישראל: אדריכלות
קטגוריה:גבעת שמואל: אישים
קטגוריה:ישראלים שנולדו ב-1939
קטגוריה:ישראלים שנפטרו ב-2020
מוריי (אי, אנטארקטיקה)

**האי מוריי** (באנגלית: **Murray Island**) המכונה לעיתים גם **האי בלף** (באנגלית: **Bluff Island**), הוא אי בצד הדרום-מערבי של מפרץ יוז, מול החוף המערבי של ארץ גרהאם, בחצי האי האנטארקטי, שבאנטארקטיקה.

אורכו של האי 10 קילומטרים.

## היסטוריה
### גילוי ומיפוי האי

האי התגלה על ידי צידי כלבי ים בראשית שנות ה-20 של המאה ה-20, אף כי במפותיהם הוא לפעמים הופיע כחצי אי המחובר לחצי האי האנטארקטי.

בשנת 1922, עברה ספינת ציד הלווייתנים גרהאם במעבר גרהאם (הנקרא על שם הספינה) - מצר הים המפריד בין האי לבין חצי האי האנטארקטי, ובכך הוכיחה כי האי מוריי הוא אי.

האי צולם מן האוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

### מקור השם

האי נקרא על שמו של כף מוריי המצוי בקצה האי, וזאת במטרה לשמר את השם ההיסטורי שניתן לאי עת שחשבו שמדובר בחצי אי.

### אזור ציפורים בעל חשיבות

אזור שאינו מכוסה קרח, בצד המערבי של חצי אי קטן, בחוף הצפוני של האי הוכרז כאזור ציפורים בעל חשיבות, מאחר שנמצאת בו מושבת רבייה של 180 זוגות של קורמורן קיסרי. שטחו של האזור המיוחד 980 דונמים.

## לקריאה נוספת

• Defense Mapping Agency 1992, **[https://books.google.co.il/books?id=sfvtAAAAMAAJ&pg=PA136&lpg=PA136&dq=%22Murray+Island%22+Antarctica&source=bl&ots=HPXA1wEolA&sig=ACfU3U3a9IUgLBatKFKiEwm_4sXMMRWQbw&hl=en&sa=X&ved=2ahUKEwiU5smhp6TpAhUHy6YKHd-hCdEQ6AEwBHoECAoQAQ#v=onepage&q=%22Murray%20Island%22%20Antarctica&f=false Sailing Directions (planning Guide) and (enroute) for Antarctica]**, P 136

## קישורים חיצוניים

* האי מוריי באתר הסקר הגאולוגי של ארצות הברית
* האי מוריי באתר הגאזט האנטארקטי המשווה SCAR של ממשלת אוסטרליה
* האי מוריי באתר mindat

## הערות שוליים

מוריי
מוריי
מוריי
מעבר גרהאם

**מעבר גרהאם** (באנגלית: **Graham Passage**), המכונה גם **מעבר קוראה** (בספרדית: **Pasaje Correa**) הוא מצר ים, המפרד בין האי מוריי וחצי האי פפור, בחוף המערבי של ארץ גרהאם, בחצי האי האנטארקטי, שבאנטארקטיקה.

קרחון אגאלינה נשפך אל המצר.

## היסטוריה
### גיליו המעבר

המעבר התגלה על ידי רב החובל סקידסמו, ציד לווייתנים, אשר היה הראשון שהפליג דרכו ב-20 במרץ 1922. סקידסמו חלף במעבר פעמיים, עת שרדף אחרי לווייתן.

האי צולם מן האוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

### מקור השם

סקידסמו קרא למעבר על שם ספינתו גרהאם (*Graham*).

שמו הספרדי של המעבר (מעבר קוראה) נקרא על שמו של אדמירל אדלמירו קוראה (Edelmiro Correa) מצי ארגנטינה.

## קישורים חיצוניים
* מעבר גרהאם באתר הסקר הגאולוגי של ארצות הברית
* מעבר גרהאם באתר הגאזט האנטארקטי המשווה SCAR של ממשלת אוסטרליה
* מעבר גרהאם באתר marineregions
* תצלום לוויין של אזור מעבר גרהאם

## הערות שוליים

גרהאם
גרהאם
אוצר של יראת שמיים

**אוצר של יראת שמיים** הוא אלבום סולו מספר 22 של הזמר החסידי אברהם פריד. האלבום יצא ביוני 2016 בחברת גל פז. 
אלבום זה כולל להיטים כמו "איתך אני", "הנני בידך", "bring the house down" ,"playing with fire" ועוד.

באלבום זה אברהם פריד הלחין בעצמו 7 מתוך 14 הלחנים.

בעברית ניתן לו השם "אוצר של יראת שמים" אך באנגלית הוא קרוי בשם "bring the house down", כשם הרצועה השנייה באלבום.

## רשימת רצועות

## על האלבום
האלבום כולל 14 רצועות, השיר הנני בידך (רצועה מספר 12) הפך לאחד השירים המוכרים והאהודים ביותר בקרב המגזר הדתי לאומי והחרדי וזכה לתואר שיר העשור של רדיו קול חי וקול חי מיוזיק, גם השיר "איתך אני" זכה לעבור את רף מיליון הצפיות באתר יוטיוב וגם הוא שיר אהוד בקרב המגזרים הדתיים.

## קישורים חיצוניים

* 
* 
* 
* 

קטגוריה:אלבומי אברהם פריד
קטגוריה:אלבומים בעברית
דיוויזיית המילואים של המשמר הראשונה (האימפריה הגרמנית)

**דיוויזיית המילואים של המשמר הראשונה** (בגרמנית: **1. Garde-Reserve-Division**) הייתה דיוויזיה בצבא הקיסרות הגרמנית. הדיוויזיה לחמה במלחמת העולם הראשונה ופורקה עם סיומה. 

## היסטוריה
הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים של המשמר בפיקוד מקס פון גלוויץ, אשר בתורו נערך בחזית המערבית כחלק מהארמייה השנייה בפיקוד קרל פון בילוב. הדיוויזיה השתתפה בפלישה הגרמנית לבלגיה וביצעה מספר פשעי מלחמה. לאחר סיום המצור על נאמור הועבר הקורפוס כולו לחזית המזרחית כדי לחזק את הארמייה השמינית. במהלך הקרב הראשון על האגמים המזוריים הוצבה הדיוויזיה ככוח הגנה באזור קניגסברג. לאחר סיום הקרב הועבר הקורפוס כולו כחלק מהארמייה התשיעית לשלזיה כדי לסייע לצבא האוסטרו-הונגרי בקרב גליציה. הדיוויזיה השתתפה בקרב על הוויסלה ובקרב לודז' ולאחר מכן במתקפת הקרפטים.

הדיוויזיה לחמה במתקפת גורליצה-טרנוב כחלק מפלגת הארמייה גלוויץ, ובאוקטובר 1915 הוחזרה לחזית המערבית, שם לחמה בקרב על הסום ובקרב אראס, ולאחר מכן היא לחמה בקרב מסין ובקרב פשנדל. המודיעין של מדינות ההסכמה דירג את הדיוויזיה כאחת הדיוויזיות הטובות ביותר של הצבא הגרמני. הדיוויזיה השתתפה במתקפת האביב ונלחמה נגד מתקפת מאה הימים. לאחר המלחמה חזרו חיילי הדיוויזיה לגרמניה, וב-10 ביוני 1919 פורקה הדיוויזיה.

## מפקדים
* ויקטור אלברכט (2 באוגוסט 1914 - 23 בינואר 1917)
* פאול טיידה (24 בינואר 1917 - 10 ביוני 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

משמר 1
משמר 1
Angels Advocate Tour

**Angels Advocate Tour** הוא סיבוב ההופעות השביעי של הזמרת האמריקאית מריה קארי, אשר החל ב-31 בדצמבר 2009 בניו יורק והסתיים ב-26 בספטמבר 2010 בסינגפור. סיבוב ההופעות נועד לקדם את אלבומה Memoirs of an Imperfect Angel. הוא כלל 26 הופעות בצפון אמריקה, אסיה, אפריקה ודרום אמריקה. סיבוב ההופעות גרף 9.1 מיליון דולר מ-23 יעדים בצפון אמריקה ומכר 88,930 כרטיסים מ-18 יעדים.

## רקע
לאחר שביצעה סדרה של הופעות לקידום האלבום באולם הקונצרטים "Pearl Theater" החלו שמועות לגבי סיבוב הופעות חדש לזמרת. בדצמבר 2009 הוכרז באופן רשמי סיבוב ההופעות בעמוד הטוויטר הרשמי של הזמרת ובדף האינטרנט הרשמי שלה ונחשף גם השם שלו. שם האלבום הוא בהשראת השיר "Angels Cry" מתוך האלבום. תחילה תוכנן סיבוב ההופעות להתקיים בצפון אמריקה ובמצרים בלבד, אך בסופו של דבר הוא הורחב ליעדים נוספים.

## רשימת השירים
# "Butterfly" / "" (פתיחה)
# "Shake It Off"
# "Touch My Body"
# "Fly Like a Bird"
# "Make It Happen" (בהופעה עם רקדני ליווי) [הפסקה]
# "Angels Cry"
# "It's Like That" (בשילוב שירים נוספים)
# "The Impossible" / ""
# "Rock with You" (ביחד עם טריי לורנז)
# "Love Hangover" / "Heartbreaker" (דיווה רמיקס)
# "Honey"
# "It's a Wrap"
# "My All"
# "Obsessed"
# "Always Be My Baby"
# "We Belong Together"
# "Hero"
# "Hero Reprise" (הפסקה)

## קישורים חיצוניים
* 

## הערות שוליים

קטגוריה:סיבובי הופעות מ-2009
קטגוריה:סיבובי הופעות מ-2010
קטגוריה:סיבובי הופעות של מריה קארי
דיוויזיית המילואים של המשמר השנייה (האימפריה הגרמנית)

**דיוויזיית המילואים של המשמר השנייה** (בגרמנית: **2. Garde-Reserve-Division**) הייתה דיוויזיה בצבא הקיסרות הגרמנית. הדיוויזיה לחמה במלחמת העולם הראשונה ופורקה עם סיומה.

## היסטוריה
הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים של המשמר בפיקוד מקס פון גלוויץ, אשר בתורו נערך בחזית המערבית כחלק מהארמייה השנייה בפיקוד קרל פון בילוב. הדיוויזיה השתתפה בפלישה הגרמנית לבלגיה ובמערכה על הגבולות, ובלל זה בקרב שרלרואה ובקרב סן-קנטן. לאחר מכן לחמה הדיוויזיה ב. בשנת 1915 לחמה הדיוויזיה בקרב ארטואה השלישי, ובשנת 1916 היא לחמה בקרב על הסום. בשנת 1917 היא לחמה בקרב אראס ובקרב פשנדל, ובשנת 1918 הדיוויזיה השתתפה במתקפת האביב ונלחמה נגד מתקפת מאה הימים. לאחר המלחמה חזרו חיילי הדיוויזיה לגרמניה, וב-27 בפברואר 1919 פורקה הדיוויזיה.

## מפקדים
* ריכרד פון זיסקינד-שוונדי (2 באוגוסט 1914 – 13 בספטמבר 1914)
* פאול ויזה (10 בנובמבר 1916 – 9 בנובמבר 1916)
* אקסל פון פטרסדורף (10 בנובמבר 1916 – 20 באוגוסט 1918)
* ויגאנד פון קראמר (21 באוגוסט 1918 – 27 בפברואר 1919)

## לקריאה נוספת

* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

משמר 1
משמר 1
Live at The Pearl

**Live at The Pearl** (ידוע גם כ-**Mariah Carey: Live in Las Vegas**) הוא רצף הופעות של הזמרת האמריקאית מריה קארי, אשר נועדו לקדם את האלבומים E=MC² ו-Memoirs of an Imperfect Angel. רצף ההופעות כלל 4 הופעות קבועות באולם הקונצרטים "Pearl Concert Theater" שבלאס וגאס.

רצף ההופעות החל ב-11 בספטמבר 2009 והסתיים ב-10 באוקטובר אותה שנה.

## רקע
השמועות לגבי רצף ההופעות החלו ביולי באותה השנה ובסוף יולי, קארי הודיעה באופן רשמי באתר שלה על רצף ההופעות וחשפה את הפרטים. במהלך שני המופעים האחרונים ביצעה קארי גם את השירים "Angels Cry" ו-"Up Out My Face" מאחר שלא יכלה לבצע אותם בשני המופעים הקודמים כי האלבום
Memoirs of an Imperfect Angel, שממנו הם לקוחים טרם יצא. בנוסף הזמר טריי לורנז ביצע את השיר "Rock with You" של מייקל ג'קסון כמחווה אליו בעקבות פטירתו באותה השנה.

עבור מופעי אוקטובר קארי שינתה את רשימת השירים כאשר השיר "" הוחלף בשיר "I Want to Know What Love Is". במופע האחרון שינתה שוב את רשימת השירים: הפעם השיר "I Want to Know What Love Is" חזר לרשימה אך במקום השיר "Fly Like a Bird". בנוסף היא גם שרה קטע א-קפלה של השיר "It's A Wrap" מתוך האלבום Memoirs of an Imperfect Angel, אחרי השיר "Touch My Body". בנוסף במופע האחרון קארי העלתה לבמה הצעת נישואים של סוג הומוסקסואלים מה שגרם לסיקור תקשורתי נרחב.

## רשימת השירים
# "Butterfly Overture" / "Daydream Interlude" (פתיחה)
# "Shake It Off"
# "Touch My Body"
# "Fly Like a Bird"
# "Make It Happen" (בוצע ביחד עם רקדני ליווי)
# "Angels Cry"
# "Always Be My Baby"
# "It's Like That" (בשילוב עם שירים שונים)
# "Subtle Invitation"
# "Rock With You" (בוצע ביחד עם טריי לורנז ולהקת ליווי)
# "Honey"
# "Heartbreaker" (בשילוב עם קטעים מרמיקס של דיזרט סטורם)
# "Close My Eyes"
# "My All"
# "Obsessed"
# "Up Out My Face"
# "I Want to Know What Love Is"
# "We Belong Together"
# "Hero"
# "Hero Reprise" (סיום)

## קישורים חיצוניים

* 

## הערות שוליים

קטגוריה:רצפי הופעות מ-2009
קטגוריה:סיבובי הופעות של מריה קארי
קטגוריה:רצפי הופעות בעמק לאס וגאס
קונראד מייר

**קונרד מייר-הטלינג** (בגרמנית: **Konrad Meyer-Hetling**; ) היה אגרונום גרמני ואס-אס אוברפיהרר, שידוע בעיקר בזכות מעורבותו בפיתוח תוכנית-האב למזרח (Generalplan Ost).
## ביוגרפיה
### ראשית חייו
מייר נולד בסלצדרהלדן (Salzderhelden), ליד איינבק, בדרום סקסוניה התחתונה, כבנו של מורה בבית ספר. הוא למד אגרונומיה באוניברסיטת גטינגן וקיבל את הדוקטורט בשנת 1926 עם עבודת גמר על ייצור יבולים. הוא הפך לעוזר מחקר באוניברסיטה ועשה את עבודת המחקר שלו בשנת 1930.

בשנים 1930–1933 עבד מייר באוניברסיטת גטינגן, ובשנת 1934 התמנה לפרופסור מן המניין באוניברסיטת יינה. בתוך אותה שנה התמנה לפרופסור באוניברסיטת ברלין. בנובמבר 1934 הפך ליועץ במשרד הרייך למדע וחינוך בנושא רפורמציה של החינוך והמחקר החקלאי הגרמני. מייר היה אחד המדענים החקלאיים העיקריים ומתכנני המרחב של התקופה הנאצית וכיהן כעורך הראשי של כתבי העת העיקריים בתחום התכנון המרחבי.

### תוכנית-האב למזרח

[שמאל|ממוזער|250x250 פיקסלים| [רודולף הס, היינריך הימלר, פיליפ בוהלר, פריץ טודט וריינהרד היידריך (משמאל), מאזינים למייר בעת הצגת *[[תוכנית-האב למזרח]]*, 20 במרץ 1941.]]
מייר הצטרף ל-NSDAP ב-1 בפברואר 1932 (מספר חבר 908,471) ולאס-אס ב-20 ביוני 1933 (מספר חבר 74,695). בשנת 1935 גויס למשרד הראשי לגזע והתיישבות (RuSHA). בשנת 1939 התמנה לראש משרד התכנון במשרדו של הימלר בנציבות הרייך לחיזוק האומה הגרמנית (RKF), וכן עבד בצוותו האישי של הימלר.

בתחילת 1940, המשרד הראשי לביטחון הרייך (RSHA) הפיק, בשיתוף פעולה של מייר, את הגרסה הראשונית של **[[תוכנית-האב למזרח]]**, תוכנית ליישום גרמניזציה של מזרח אירופה. תחת מייר ביצירת התזכיר עבדו הגאוגרף וולטר קריסטלר ואדריכל הנוף היינריך פרידריך וויפקינג-יורגנסמן. משנת 1944 עד 1945, סיום המלחמה, שירת מייר קצין בבית ספר להכשרת קצונה של הוואפן אס אס.

### חיים מאוחרים
לאחר המלחמה, מייר הואשם על ידי הרשויות באארצות הברית במשפט RuSHA. הוא נמצא אשם בהיותו חבר בארגון פשע (SS) אך לא אשם בפשעי מלחמה או פשעים נגד האנושות ושוחרר בשנת 1948 ובשנת 1956 התמנה לפרופסור לתכנון אזורי וחקלאי באוניברסיטת לייבניץ בהנובר, שם עבד עד פרישתו, בשנת 1964. מת בשיבה בגיל 72.

## קישורים חיצוניים

## הערות שוליים

קטגוריה:גרמנים במלחמת העולם השנייה
קטגוריה:אנשי אס אס
קטגוריה:אגרונומים
קטגוריה:ואפן אס אס
קטגוריה:גרמנים שנולדו ב-1901
קטגוריה:גרמנים שנפטרו ב-1973
All I Want for Christmas Is You: A Night of Joy and Festivity

**All I Want for Christmas Is You: A Night of Joy and Festivity** הוא רצף הופעות של הזמרת האמריקאית מריה קארי, אשר נועדה לקדם את אלבומי חג המולד שלה Merry Christmas ו-Merry Christmas II You. מופעים אלו מתקיימים מדי שנה בנובמבר ודצמבר לכבוד חג המולד ובמהלך המופע קארי שרה שירי חג מולד מאלבומי חג המולד שלה לצד להיטים נוספים. עד שנת 2017 כל המופעים התקיימו במרכז לאומנויות הבמה בניו יורק אך החל מ-2017 נוספו גם 3 מופעים בצרפת ואנגליה. החל מ-2018 המופעים בארצות הברית נעשו גם במקומות אחרים והמופעים באירופה המשיכו למדינות נוספות. סדרת המופעים החלה ב-14 בדצמבר 2014 ונמשכת עד כה. נכון להיום בוצעו 57 מופעים בסדרה. עד כה דווח כי המופעים גרפו 12.4 מיליון דולר על פי נתונים שדווחו על 30 מופעים וב-18 מופעים נמכרו כל הכרטיסים בהתבסס על דיווח מ-29 הופעות.

## הצלחה מסחרית
ב-2014 נקבעו תחילה 4 הופעות אך הכרטיסים להופעות אלו אזלו כבר שבוע לאחר מכן ולכן נוספו שני מופעים נוספים שגם הכרטיסים אליהם אזלו. כל המופעים גרפו סכום של 1.5 מיליון דולר. ב-2016 הופיעה קארי מול קהל של 24 אלף איש בניו יורק סיטי כאשר ל-7 הופעות מתוך ה-9 שהיו בעיר אזלו לגמרי. גם המופעים בארצות הברית ב-2017 בניו יורק סיטי אזלו לגמרי ובאותו חודש הזמרת הופיעה גם במנצ'סטר וגם לשם הכרטיסים אזלו כמעט לגמרי. בנוסף הזמרת קיימה הופעה נוספת גם בלונדון שם הופיעה מול 16 אלף איש והופעות נוספות בלאס וגאס שם הופיעה עול 17 אלף איש. ב-2018 הזמרת חזרה להופיע שוב בלונדון מול 15 אלף איש.

## רשימת השירים
# "Sugar Plum Fairy Introlude" (פתיחת בלט)
# "Hark! The Herald Angels Sing" / ""
# "Charlie Brown Christmas"
# "Fantasy" (טיזר)
# ""
# ""
# מחרוזת סנטה: "Santa Claus Is Comin' to Town" / "Rudolph the Red-Nosed Reindeer" / "Jingle Bells" (בוצע על ידי ילדים) [הפסקה]
# "Jesus Oh What a Wonderful Child" (בוצע על ידי טריי לורנז עם מקהלה) [הפסקה]
# "Silent Night" (ביחד עם מקהלה)
# "Joy to the World" (ביחד עם מקהלה)
# הקדמות של להקה
# "When Christmas Comes"
# "" / "Housetop Celebration"
#"I Saw Mommy Kissing Santa Claus" (בוצע על ידי ילדים) [הפסקה]
# "Carol of the Bells" (בשילוב השיר "Sing We Now of Christmas", ביחד עם רקדני ליווי) [הפסקה]
# "Christmas Time Is in the Air Again"
# "O Holy Night"
# "Emotions"
# "We Belong Together"
# "Hero"
#"Hero Reprise"
# "All I Want for Christmas Is You"
# "All I Want for Christmas Is You Reprise" (סיום)

## קישורים חיצוניים
* 

## הערות שוליים

קטגוריה:רצפי הופעות מ-2014
קטגוריה:רצפי הופעות מ-2015
קטגוריה:רצפי הופעות מ-2016
קטגוריה:רצפי הופעות מ-2017
קטגוריה:רצפי הופעות מ-2018
קטגוריה:רצפי הופעות מ-2019
קטגוריה:סיבובי הופעות של מריה קארי
קטגוריה:מוזיקת חג המולד
קטגוריה:יצירות חג המולד
תומאס ביב

**תומאס ביב** (באנגלית: **Thomas Bibb**; ) היה המושל השני של מדינת אלבמה האמריקאית משנת 1820 עד 1821.

## קורות חייו
ביב נולד במחוז אמיליה, וירג'יניה. כשהיה בן שנה עברה משפחתו לג'ורג'יה - חלק מהגירה המונית של ותיקי מלחמת העצמאות של ארצות הברית; רבים עברו לג'ורג'יה ושם ניצלו את הצעת הממשלה האמריקאית החדשה לקבלת הנחות ברכישת קרקעות. משפחתו הקימה חוות טבק. כאשר היה בן שלוש עשרה נפטר אביו של ביב. בשנת 1811, ביב עבר למיסיסיפי, לאזור שיהפוך מאוחר יותר לאלבמה. שם הוא התבסס. הוא השתלב בפוליטיקה המקומית והתבסס בעסקים. זמן קצר לאחר מכן הגיע לאזור אחיו הגדול של ביב, ויליאם. ויליאם ביב השתלב אף הוא בפוליטיקה, והפך למושל הראשון של אלבמה ואילו תומאס ביב נבחר לסנאט של המדינה והפך לנשיא הסנאט באלבמה.

כשאחיו, המושל ויליאם ואייט ביב, נפטר בעת מילוי תפקידו ב־10 ביולי 1820, והוא לקח את מקומו כמושל בהמשך כהונתו. ביב נכנס לתפקידו בשנת 1820 ושירת רק עד 1821. תומאס ביב לא התמודד לבחירה מחודשת למשרד המושל. בשנת 1828 נבחר ביב לבית הנבחרים של אלבמה.

בשנת 1829 שימש כמנהל סניף האנטסוויל בבנק של מדינת אלבמה.

היה נשוי לפרמליה תומפסון משנת 1809 ועד למותו.

ביב היה מאבות אבותיו של ג'יימס סי גרדנר, פוליטיקאי מלואיזיאנה שכיהן כראש עיריית שריבפורט בין השנים 1954 – 1958.

הוא היה אח במסדר הבונים החופשים, בלשכת ג'ורג' מספר 32 בווירג'יניה.

## קישורים חיצוניים

* המחלקה לארכיון והיסטוריה באלבמה
* בית קברות פוליטי
* היסטוריה של אלבמה ומילון הביוגרפיה של אלבמה, כרך 3, מאת תומאס מקאדורי אוון
* 

## הערות שוליים

קטגוריה:אמריקאים ילידי וירג'יניה
קטגוריה:מושלי אלבמה
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:אמריקאים חברי הבונים החופשיים
קטגוריה:אמריקאים שנולדו ב-1783
קטגוריה:אמריקאים שנפטרו ב-1839
מזמור חג המולד (סרט, 1997)

**מזמור חג המולד** (באנגלית: **A Christmas Carol**) הוא סרט הנפשה מוזיקלי אמריקאי משנת 1997, המשמש כעיבוד לנובלה באותו שם מאת צ'ארלס דיקנס שיצאה לאור ב-1843. בסרט כלולים שמונה שירים ומככבים בו בקולם טים קארי, וופי גולדברג אדוארד אסנר ומייקל יורק. הסרט כולל דמויות נוספות כגון כלב הבולדוג של סקרוג' הקרוי Debit (חוב).

הסרט שייך לחברת DHX Media, שמחזיקה בזכויות של סדרת סרטי ההנפשה DIC Movie Toons, ורוב ספריית הסרטים של DIC.

## צוות המדבבים
* טים קארי – אבנעזר סקרוג'
* וופי גולדברג – רוח חג המולד של ההווה
* מייקל יורק – בוב קרצ'יט
* אדוארד אסנר – הרוח של ג'ייקוב מארלי
* פרנק ולקר – דביט
* קאת' סוסי – גברת קרצ'יט, רוח חג המולד של העבר, פאן
* ג'ודי בנסון – בל
* סם סאלטה – סקרוג' הילד
* ג'אראד קריטסטיין – טים הקטנטן
* קולות נוספים: ג'ון גארי, אמיק ביראם, איאן ויטקומב, ג'ואי לאלה, דייוויד וגנר, בטינה בוש, ג'רי האוזר, אלן שרמן, קאתי ריסו, סידני מילר, קלי לסטר, אנה מתיאס, וג'ודי אוביץ

## הפקה
הסרט הונפש על ידי Han Yang Productions.

## שידור והפצה
הסרט שודר בערוץ ניקלודיאון ב-8 בדצמבר 2002, כחלק מסדרת סרטי DIC Movie Toons. ב-12 באוקטובר 2004 יצא הסרט על גבי DVD בהפצת 20th Century Fox Home Entertainment.

## קישורים חיצוניים

## הערות שוליים

קטגוריה:סרטי אנימציה של פוקס המאה ה-20
קטגוריה:סרטי הנפשה אמריקאיים משנת 1997
קטגוריה:סרטי הנפשה מוזיקליים
קטגוריה:סרטים באנגלית
קטגוריה:סרטים המבוססים על מזמור חג המולד
ארץ שבעת המינים

"**ארץ שבעת המינים**" הוא שיר שכתב דודו ברק, הלחין נחום היימן וביצעה חני ליבנה.

## רקע
השיר הושמע תחילה כמוזיקה בסרט התיעודי "המלחמה שלאחר המלחמה" בשנת 1968 בבימוי מיכה שגריר. שנה לאחר מכן הוקלט השיר בגרסה בצרפתית על ידי הזמרת הצרפתייה מארי לאפורה. בשנת 1984 הוקלט על ידי חבורת הזמר של הגליל המערבי אך לא התפרסם. הוא הוקלט בשנת 1989 על ידי חני ליבנה ונכלל באלבומה "ווקליזה".

בשיר מוזכרים כל שבעת המינים, הוא נכלל באלבום האוסף "ארץ שבעת המינים" משירי דודו ברק, ובאחד מחלקי האלבום שנוצר משירי התוכנית ארבע אחרי הצהריים בהפקת גלי צה"ל. מירי אלוני ערכה ביצוע לשיר, ואורי הרפז הקליט אותו עבור אלבום משירי נחום היימן.

השיר נחשב כשיר המזוהה עם חג שבועות וחוברו לו ריקודי עם.

## קישורים חיצוניים

## הערות שוליים

קטגוריה:שירי 1989
קטגוריה:סינגלים מ-1989
קטגוריה:שירים בעברית
קטגוריה:שירים שנכתבו על ידי דודו ברק
קטגוריה:שירים שהולחנו על ידי נחום היימן
קטגוריה:שירי שבועות
קטגוריה:שירים מסרטי קולנוע
קטגוריה:שבעת המינים
All That

***All That*** (מוכר כ-***"All That"***; בעברית: **כל מה ש...**) הוא האלבום העצמאי השלישי של זמרת הקאנטרי ליאן ריימס, אשר יצא לאור ביולי 1994, בעת שהייתה בת 12 בלבד על ידי חברת התקליטים העצמאית נור וה ז'אק. האלבום נכשל מסחרית אך עותק שלו הגיע לחברת התקליטים קורב רקורדס בראשותו של מייק קורב שהחתים את ריימס בחברת התקליטים שלו.

האלבום מכיל גרסת כיסוי לשיר "Blue" של הזמר ביל מאק אשר ריימס עשתה לו גרסת כיסוי נוספת באלבומה הרביעי. בנוסף לכך, האלבום מכיל גרסאות כיסוי נוספות לשירים כמו "I Will Always Love You" של הזמרת דולי פרטון וגרסת כיסוי לשיר "Yesterday" של הביטלס.

## רקע
האלבום הוקלט באביב באותה השנה באולפני נורמן פטי שבניו מקסיקו ויצא לאור ביולי אותה שנה על גבי תקליטור ועל גבי קלטת שמע. האלבום הופץ לשווקים שונים אך לא זכה להצלחה מסחרית. על אף הכישלון, האלבום הגיע אל ידיו של מייק קורב שהיה באותה התקופה בעל חברת התקליטים קורב רקורדס.

קורב טען כי כולם נדהמו ששמעו את התקליטור שלה וסובבו את ראשיהם כאשר הם שאלו מי היא אותה הילדה שהקליטה אותו. בעקבות כך, שנתיים לאחר מכן כאשר הייתה בת 14 בלבד – ריימס חתמה על חוזה הקלטות עם חברת התקליטים שלו ובכך החלה הפריצה שלה.

## רשימת רצועות

## קישורים חיצוניים

## הערות שוליים

קטגוריה:אלבומי ליאן ריימס
קטגוריה:אלבומים באנגלית
קטגוריה:אלבומי קאנטרי
קטגוריה:אלבומים בהוצאה עצמית
החתרן: סוף המלחמה

**החתרן: סוף המלחמה** (ברוסית: «**Диверса́нт. Коне́ц войны́**») היא סדרת טלוויזיה רוסית משנת 2007, מהווה המשך לסדרות **"[[החתרן (סדרת טלוויזיה)|החתרן]]"** (2004) ו**"[[החתרן: קרים]]"** (2020), המבוסס על הרומן "החתרן" מאת אנטולי אזולסקי. הסדרה מתרחשת בשנים 1943–1947 כשהדמויות הראשיות הן חיילי מינהל המודיעין הראשי של ברית המועצות, המבצעים משימות מעבר לקווי האויב. בשנים האחרונות של המלחמה ניתק הקשר עמם והם יוצאים לביצוע פעולות מוצלחות באופן עצמאי. שידור פרק הבכורה התקיים ב-14 בנובמבר 2007 בשעה 21:30 בערוץ הראשון. הפרק האחרון שודר ב-29 בנובמבר 2007.

צילומי הסרט נערכו ברוסיה ובורוצלב, שגילמה את תפקיד ברלין בסדרה. בטקס פרסי נשר הזהב 2008 הסדרה הייתה מועמדת בקטגוריית "סרט הטלוויזיה הטוב ביותר או מיני-סדרה (עד 10 פרקים)".
## עלילה
על פי מידע שהתקבל ממקורות אמינים, הגרמנים מכינים קבוצת חבלה, שתצנח בחצי האי קרים למטרה לא ידועה כדי להתחבר ליחידה נאצית, הפועלת במסווה של פרטיזנים סובייטים. תפקידם של גיבורי הסדרה הוא להשמיד את הקבוצה באתר הנחיתה, ובמסווה של חבלנים גרמנים נטושים, להסתנן לחוליה הנאצית, ולברר גם את משימות החוליה וקבוצת החבלה. אף על פי שהמבצע לא היה מושלם, הצליחו החיילים הסובייטים ליירט את הגרמנים באתר הצניחה, להשמיד חלק מהחיילים הנאצים. הסובייטים הצליחו להסתנן לחוליה הגרמנית ולברר כי המשימה העיקרית שלה היא למצוא מטמון בו מסתתרים מסמכים וסוד דגימות של התפתחויות מדעיות סובייטיות, שהופכות מטוסים לבלתי נראים לאויב. בעזרתו של פרופסור סרגייב, הצליחו הסובייטים לפוצץ את המטמון, להימלט מהמרדף ואחרי שהחרימו מטוס גרמני, לטוס מעל קו החזית.

בזמן חופשה בחוף הים השחור בקווקז, הקבוצה חושפת סוכן אויב אחר. היחידה חוגגת את הניצחון בברלין ומתפזרת. סרן אלכסיי בובריקוב מצליח להגשים את חלומו - לפגוש את משפחתה של האישה שבגדה בהוריו. עם זאת, הימצאותו באזור הכיבוש הסמוך עם מסמכי אנשים אחרים מסתיימת במעצרו. גורלם של עמיתיו במשך זמן מה נותר בלתי ידוע - קפטן קלטיגין מגיע לבית החולים בהתמוטטות עצבים ולאוניד פילאטוב מנסה להסדיר את חייו החדשים כאזרח. אך לאחר זמן מה הם מתאספים יחד ומופקדת עליהם משימה חדשה לנטרל את הפעולות העוינות של חבורת פושעים ברוסטוב על-דון. הסדרה מסתיימת בכך שבמהלך המבצע ברוסטוב הם נשלחים לבצע משימה נוספת באמריקה הלטינית.
## שחקנים ודמויות
* ולדיסלב גלקין — קפטן גריגורי קלטיגין
* קיריל פלטניוב — לוטננט בכיר אלכסיי בובריקוב
* אלכסיי בארדוקוב — לאוניד פילאטוב
* ולדימיר מנשוב — קליאזין
* אלכסנדר ליקוב — צ'ך
* מיכאיל יפרמוב — קוסטנצקי
* איגור בוצ'קין — מייגור סמוחוואלוב
* אלכסיי גוסקוב — אולג סטניסלבוביץ'
* ולדימיר זאיצב — מיולר
* אנה סנאטקינה — אנה
* אולג טבקוב — ארטיומנקו
* אווה שיקולסקאיה — פראו פוגל
* יוליה פרסילד — סבטלנה
* אלכסנדר רובאק — שאווירין

## קישורים חיצוניים

* 
* עמוד הסדרה באתר הערוץ הראשון

## הערות שוליים

קטגוריה:סדרות טלוויזיה רוסיות שעלו לשידור בשנות ה-2000
קטגוריה:ערוץ 1 הרוסי: תוכניות וסדרות
קטגוריה:קהילת המודיעין הסובייטית בתרבות ובאמנות
קטגוריה:סדרות פעולה רוסיות
קטגוריה:הריגול בתרבות ובאמנות
קטגוריה:סדרות דרמה רוסיות
קטגוריה:סרטי מלחמת העולם השנייה
החתרן: קרים

**החתרן: קרים** (ברוסית: «**Диверса́нт. Крым**») הוא שמה של סדרת טלוויזיה רוסית משנת 2020, שמהווה פריקוול לסדרות **"[[החתרן (סדרת טלוויזיה)|החתרן]]"** (2004) ו**"[[החתרן: סוף המלחמה]]"** (2007) שעלילתה מתרחשת קודם לאירועי סדרות אלה ומבוססת על הרומן "החתרן" מאת אנטולי אזולסקי. הפרויקט מוקדש לכבוד 75 שנה לניצחון במלחמה נגד הנאצים.

פרק הבכורה שודר ב-9 במאי 2020, ביום הניצחון, בערוץ הראשון ברוסיה.

## עלילה
ביולי 1942 לאוניד פילאטוב ואלכסיי בובריקוב מקבלים הוראה לחסל את הקברניט השבוי בדרגה הראשונה, איוואן אלכסנדרוב, שהואשם בריגול ועריקה במהלך ההגנה על סבסטופול ונשלחים למשימה יחד.

## פרקים

## שחקנים ודמויות
* אלכסיי בארדוקוב — לוטננט בכיר לאוניד פילאטוב
* קיריל פלטניוב — לוטננט בכיר אלכסיי בובריקוב
* סרגיי קולטאקוב — קפטן איוואן אלכסנדרוב
* דאריה ז'ובנר — מרגריטה, קשרית רדיו
* אלכסנדר אובלאסוב — הפרטיזן סניה
* ארטיום אלכסייב — אובר-לוטננט, המרגל האנס גרהארד באנזן
* אנגלינה סטרצ'ינה — ליזה שמידט
* אלדר קלימולין — ואדיק
* ג'ושוע גרוטכה — וילקה
* מרינה וייס — פראו אלטמן
* דאריה רומיאנצבה — לידה
* כריסטיאן מוק — מרטין פון ביסינג
* אלכסנדר בוכארוב — קונסטנטין פאליץ' לאז'צ'ניקוב
* אדיראן צוויקר — יונגהאנס
* יורי אוטקין — דוקטור קראוזה
* אנדריי פומין — הקומיסר סדיך

## הפקה
הצילומים החלו 12 שנה לאחר שידורי הסדרה החתרן: סוף המלחמה ועשר שנים לאחר מותו של ולדיסלב גלקין שגילם את אחת הדמויות הראשויות בשתי הסדרות הקודמות. הצילומים התרחשו בנובמבר-דצמבר 2019 בחצי האי קרים ובסבסטופול. בכל סצנות שבהם נכללו ניצבים רבים בסדרה היו מעורבים מדי יום יותר מחמישים אנשי צבא של גדוד המוטורי של סבסטופול של המשמר הלאומי הרוסי.

## קישורים חיצוניים
* 
* 
* עמוד הסדרה באתר kino.1tv.ru
* 

## הערות שוליים

קטגוריה:סדרות טלוויזיה רוסיות שעלו לשידור בשנות ה-2020
קטגוריה:ערוץ 1 הרוסי: תוכניות וסדרות
קטגוריה:קהילת המודיעין הסובייטית בתרבות ובאמנות
קטגוריה:סדרות פעולה רוסיות
קטגוריה:הריגול בתרבות ובאמנות
קטגוריה:סדרות דרמה רוסיות
קטגוריה:סרטי מלחמת העולם השנייה
פרנק פייס

**פרנק פייס הבן** (באנגלית: **Frank Pace Jr.**; 5 ביולי 1912  – 8 בינואר 1988) היה איש עסקים אמריקאי ומזכיר הצבא השלישי של ארצות הברית.

## ביוגרפיה
פרנק פייס נולד בליטל רוק, ארקנסו. הוא למד בבית הספר דה היל שבפוטסטאון, פנסילבניה. ב-1933 הוא סיים את לימודיו באוניברסיטת פרינסטון וב-1936 הוא סיים את לימודיו בבית הספר הרווארד למשפטים.

פייס נכנס לשירות הציבורי ב-1936 כעוזר פרקליט המחוז בארקנסו. ב-1938 הוא החל לעבוד במחלקת ההכנסות של ארקנסו. ב-1942 הוא התגייס לחילות האוויר של צבא ארצות הברית כקצין בדרגת לוטננט משנה ושירת עד 1945 בפיקוד התובלה האווירי והתקדם עד לדרגת מייג'ור.

לאחר שחרורו מהצבא שב פייס לשירות הציבורי כעוזר התובע הכללי של ארצות הברית ובהמשך היה לעוזר האחראי על הדואר (Postmaster General). ב-1948 הוא עבר למשרד הניהול והתקציב, בתחילה כעוזר מנהל המשרד ובהמשך הוא מונה כמנהל.

ב-12 באפריל 1950 מונה פייס כמזכיר הצבא, תפקיד בו הוא כיהן עד 20 בינואר 1953. לאחר מכן ועד 1962 הוא המשיך לשמש בתפקיד ניהולי בכיר בג'נרל דיינמיקס. הוא נבחר כמנהל המיועד לסוכנות החירום לתחבורה, חלק מקבוצה סודית שהוקמה ב-1958 על ידי הנשיא דווייט אייזנהאואר שאמורה הייתה לתפקד במצב חירום לאומי ושנודעה בשם "העשירייה של אייזנהאואר" (Eisenhower Ten).

ב-1964 הצטרף פייס לדייוויד רוקפלר כדי להקים את "סגל השירות הניהולי הבינלאומי" (International Executive Service Corps), שהוקם כדי לסייע להבאת שגשוג ויציבות למדינות מתפתחות באמצעות גידול ביזמות הפרטית. בהמשך היה פייס לנשיא הארגון.

בין השנים 1968–1972 היה גריי יושב הראש הראשון של "תאגיד השידור הציבורי" (Corporation for Public Broadcasting).

פרנק פייס נפטר מהתקף לב בגריניץ', קונטיקט ב-8 בינואר 1988 בגיל 75.

## קישורים חיצוניים

* "Frank Pace Jr., Former Secretary Of the Army and Executive, Dies". New York Times. January 10, 1988.

קטגוריה:אמריקאים ילידי ארקנסו
קטגוריה:ליטל רוק: אישים
קטגוריה:מזכירי הצבא של ארצות הברית
קטגוריה:ראשי משרד הניהול והתקציב
קטגוריה:קצינים אמריקאים במלחמת העולם השנייה
קטגוריה:קצינים וחוגרים בחילות האוויר של צבא ארצות הברית
קטגוריה:בוגרי אוניברסיטת פרינסטון
קטגוריה:בוגרי בית הספר למשפטים באוניברסיטת הרווארד
קטגוריה:עורכי דין אמריקאים
קטגוריה:אמריקאים שנולדו ב-1912
קטגוריה:אמריקאים שנפטרו ב-1988
זאב מעוז

**זאב מעוז** (נולד ב-28 ביוני 1951, כ"ד בסיוון תשי"א)  הוא פרופסור למדעי המדינה והמנחה של פרויקט "Correlates of War" באוניברסיטת קליפורניה, דייוויס, לפני כן שימש כראש הוועדה לממשל ומדיניות של בית הספר לתארים מתקדמים באוניברסיטת תל אביב. מעוז היה נשיא האגודה למדעי השלום (Peace Science Society) בשנים 2007–2008. כמו כן שימש כראש המרכז ללימודים אסטרטגיים ביפו (1994–1997), כמנחה תזה בתוכנית לתואר שני במכללה לביטחון לאומי של צה"ל (1990–1994), וכיו"ר המחלקה למדעי המדינה באוניברסיטת חיפה (1991-1994). מעוז שירת בשלוש מלחמות ובכיבוש הישראלי של דרום לבנון. הוא קיבל את הדוקטורט שלו מאוניברסיטת מישיגן.

מעוז גם שימש כחוקר אורח באוניברסיטת קרנגי מלון, באוניברסיטת ניו יורק, באוניברסיטת רייס ובאוניברסיטת מישיגן.

## פרסומים
* זאב מעוז, רשתות האומות: ההתפתחות, המבנה והשפעתן של רשתות בינלאומיות, 1816-2001, ניו יורק: הוצאת אוניברסיטת קיימברידג' (448 עמודים), 2010.
* זאב מעוז 2006. הגנה על ארץ הקודש: ניתוח ביקורתי של הביטחון הלאומי ומדיניות החוץ של ישראל. אן ארבור: הוצאת אוניברסיטת מישיגן (728 עמודים).
* זאב מעוז, אלכס מינץ, ט. קליפטון מורגן, גלן פאלמר, וריצ'רד ג'יי סטול (עורכים) 2004. מספר דרכים לידע ביחסים בינלאומיים: מתודולוגיה בחקר ניהול סכסוכים ופתרון סכסוכים. לקסינגטון, MA: ספרי לקסינגטון.
* זאב מעוז, אמילי לנדאו ותמר מלץ (עורכים). משטרי ביטחון אזוריים. גיליון מיוחד של כתב העת למחקרים אסטרטגיים (נובמבר 2003).
* זאב מעוז ובן ד. מור 2002. כרוך במאבק: ההתפתחות האסטרטגית של יריבויות בינלאומיות מתמשכות אן ארבור, מישיגן: הוצאת אוניברסיטת מישיגן (356 עמודים).
* זאב מעוז ועזר גת (עורכים),  מלחמה בעולם משתנה. אן ארבור, מישיגן: אוניברסיטת מישיגן עיתונות (268 עמודים), 2001.
* זאב מעוז 1997 (עורך). ביטחון אזורי במזרח התיכון: עבר, הווה ועתיד. גיליון מיוחד של כתב העת למחקרים אסטרטגיים, כרך א'. 17, מס' 1 (מרץ). פורסם כספר תחת שם זהה. לונדון: פרנק קאס, 1997 (208 עמודים).
* זאב מעוז 1996. מקורות מקומיים לשינוי גלובלי. אן ארבור, מישיגן: אוניברסיטת מישיגן עיתונות (280 עמודים).
* זאב מעוז 1990. בחירות לאומיות ותהליכים בינלאומיים. קיימברידג': הוצאת אוניברסיטת קיימברידג', (609 עמודים).
* זאב מעוז 1990. פרדוקסים של מלחמה: על אמנות ההסתגלות העצמית הלאומית. בוסטון, תואר שני: Unwin Hymann, (365 עמודים).
* זאב מעוז 1982. דרכים לסכסוך: ייזום מחלוקת בין עירוניים, 1816-1976. Boulder, CO: Westview Press (276 עמודים).

## קישורים חיצוניים

* 

## הערות שוליים

קטגוריה:בעלי תואר דוקטור מאוניברסיטת מישיגן
קטגוריה:סגל אוניברסיטת מישיגן
קטגוריה:סגל אוניברסיטת ניו יורק
קטגוריה:סגל אוניברסיטת קרנגי מלון
קטגוריה:סגל אוניברסיטת קליפורניה בדייוויס
קטגוריה:חוקרי מדע המדינה אמריקאים
קטגוריה:ביטחון לאומי
קטגוריה:ישראלים שנולדו ב-1951
Bleeding Edge

**Bleeding Edge** הוא משחק וידאו מהסוגה זירת קרב מרובת משתתפים אשר פותח על ידי חברת Ninja Theory והוצא לאור על ידי Xbox Game Studios ל-Xbox One ולמחשב אישי ב-24 במרץ 2020.

## משחקיות
המשחק הוא בסגנון זירת קרב מרובת משתתפים, כשהשחקן יכול לבחור דמות אחת מתוך 12 דמויות מובנות המוצעות לו ולשחק איתה בתוך קבוצה כנגד הקבוצה היריבה. הדמויות מחולקות לשלוש קבוצות יכולת לפי יכולתן. תמיכה, שמבוססת יותר על הגנה, נזק, או "טנק", שמתמקד בעיקר כוח.

## קישורים חיצוניים
* 
* 

קטגוריה:משחקי Xbox One
קטגוריה:משחקי Windows
קטגוריה:משחקי וידאו משנת 2020
קטגוריה:משחקי וידאו שפותחו בממלכה המאוחדת
תה עושה סחרחורת

"**תֶּה עושה סחרחורת**" הוא פזמון מ-1979 שכתב והלחין דני סנדרסון וביצעה להקת גזוז. הוא נכלל באלבום הבכורה של הלהקה והסולן בו היה סנדרסון.

## הפקה
השיר מציג את קולו של דובר היפוכונדר וגרמפוב. הוא מציין מאכלים כגון תה, גלידה וטשולנט כמזיקים לבריאותו וכן התנהגויות שונות העלולות לפגוע בה.

סנדרסון הודה שהשיר כולל יסוד אוטוביוגרפיים, שכן בתקופה שבה נכתב השיר הוא היה קצת היפוכונדר. לימים סיפר בהומור: "כשעברתי עם האוטו ליד בית חולים, לא נשמתי. היום אני גר ליד איכילוב בתל אביב, אז עשיתי כברת דרך".

בווידאו קליפ שצולם לשיר נראים סנדרסון כמטופל וגידי גוב כרופאו.

שלישיית הופה היי ביצעה גרסת כיסוי לשיר. השיר גם בוצע על ידי להקת צעירי תל אביב בתוכנית "לא כולל שירות".

זמן קצר לאחר פרסומו של השיר פרסמה סמדר שיר שתי גרסאות אלטרנטיביות שליקטה מצעירים – האחת של צעיר שחווה בעיות עם נשים, והאחרת שיר תלונה של תיכוניסטים על הלימודים.

בעת התפרצות נגיף הקורונה בישראל (2020) חזר השיר לתודעה הציבורית בשל מילים רבות בו שקושרו למגפה – למחלה, לבדיקות, לשמירה על היגיינה ובידוד, ולסגר שהוטל על המדינה, בין היתר בליל הסדר ("מי שם מתקרב לו? / נראה לי קצת חשוד, / והופס, הוא מתעטש לו / אני עכשיו אבוד. / לא תהיה ברירה / אני אסגור את עצמי בחדר. / לא אצא שנייה אחת / גם לא בליל הסדר / אשטוף את הסבון לפני מקלחת / ארים ת'טלפון רק עם מטפחת. / יום, יום אבדוק את חום המצח").
השיר זכה להשמעות רבות ברדיו בתקופה זו.

## קישורים חיצוניים

* יוסי חרסונסקי, עיון ביקורת, באתר יוסי מיוסיק

## הערות שוליים

קטגוריה:שירי 1979
קטגוריה:סינגלים מ-1979
קטגוריה:שירי גזוז
קטגוריה:שירים בעברית
קטגוריה:שירים שנכתבו על ידי דני סנדרסון
קטגוריה:שירים שהולחנו על ידי דני סנדרסון
קטגוריה:רפואה בתרבות
קטגוריה:מגפת הקורונה בישראל
קטגוריה:סינגלים בהוצאת הד ארצי